stanford-oval/wikipedia huggingface dataset:
אספות העם ברומא העתיקה
האספות > אספת הקוריות

אספת הקוריות הייתה האספה העתיקה ביותר ברומא, לצד הקומיטיה קלטה, וייצגה את שלושת השבטים הרומיים המקוריים. כל שבט חולק לעשר קוריות וכל קוריה שכזו הורכבה מכמה יחידות של בתי־אב. סך הכל היו שלושים קוריות, או יחידות הצבעה, שלכל אחת מהן קול משותף אחד. בתחילה שימשה אספה לבחירת המגיסטרטים הבכירים, אך מאוחר יותר שימשה רק לאישור בחירת המגיסטראטים (אישור האימפריום שלהם) ולהכתרת הנבחרים באספת הקנטוריות. נוסף לאחריות זו, על האספה הוטל לעסוק בענייני צוואות ובאימוצי ילדים.
בתקופת המלכים, לפני הקמת הרפובליקה, כונסה אספת הקוריות על־ידי המלך עצמו או על ידי הטריבונוס קלרום (tribunus celerum), שהיה מפקד הקלרס (שומרי הראש של המלך) וראש שבט הרמנס, העתיק והמכובד שבשלושת השבטים העתיקים של רומא. בהיעדרו של המלך, הייתה האספה מכונסת על־ידי הפראיפקטוס אורבי (praefectus urbi), האחראי על העיר. אחרי מותו של מלך, הייתה האספה מכונסת על־ידי האינטררקס. בתקופת הרפובליקה, נשיא האספה היה תמיד אחד המגיסטרטים הבכירים (קונסול, פראיטור או דיקטטור) והאספה הייתה נקראת על־ידי ליקטורים או כרוזים. במקרים מסוימים עמד גם הפונטיפקס מקסימוס בראש האספה.
הבחירה באספת הקוריות התנהלה כך שבכל קוריה נערכה הצבעה פנימית בנפרד, כשעל פי הכרעת הרוב הוחלט כיצד תצביע הקוריה (כל קוריה הייתה יחידת הצבעה עצמאית, בדומה לבחירת האלקטורים). סדר הצבעת הקוריות נקבע על פי גורל, כשהמצביעים ראשונה כונו פרינקיפיום (principium). אף על פי שזכות הנוכחות באספה נתונה הייתה לכולם, רק בני משפחות הפטריקיות (האליטה החברתית) יכלו להעלות את קולם ולהצביע.
לאספת הקוריות הייתה במקור הסמכות רק לאשר או לדחות הצעות המועלות בפניה על־ידי המלך או הסנט. הצעות אלו, בתקופת המלכים, כללו בחירת המגיסטראטים, כולל המלך עצמו, העברת חוקים, מלחמה ושלום, הטלת עונש מוות על אזרחים רומים, ועל עניינים מסוימים הנוגעים לגנטס ולקוריות. בעל הכוח האמיתי היה המלך, שאף קבע את המינויים לכל המשרות, לבד ממשרת הקוואיסטור. בתקופה הראשונה, עסקה האספה גם בבחירת הכוהנים השונים, אך משימה זו הועברה בלקס דומיטיאנוס (לקס הוא חוק או חקיקה) [דרושה הבהרה] משנת 104 לפנה"ס לאספת השבטים. בשתי התקופות, המלוכה והרפובליקה, אישרה האספה פעולות אימוץ וצוואות.
אחרי הרפורמות של המלך סרוויוס טוליוס, הועברו סמכויות הבחירה הממשיות לאספת הקנטוריות, שבה היו הפלבאים שותפים. אספת הקוריות שימרה בידיה רק את הזכות לאשר או לדחות את הצעדים של אספת הקנטוריות, יכולת הטלת וטו ששימרה כוח מסוים בידי האספה. לקס פובליליה [דרושה הבהרה] של הטריבון פובליליוס וולרו משנת 471 לפנה"ס ביטל את זכות הווטו של אספת הקוריות, מה שהותיר בידה רק את הסמכות לעסוק בענייני הפולחן והדת של הקוריות עצמן. מכאן ועד סוף תקופת הרפובליקה עסקה אספת הקוריות רק באישור והענקת האימפריום למגיסטראטים שמונו בהחלטת אספת הקנטוריות, השבעתם של כהנים מסוגים מסוימים והכרעה בעניינים הנוגעים לפולחן של הקוריות.
האספות > אספת הקנטוריות > מהלך האספה

מפגשי אספת הקנטוריות נערכו ב"שדה מארס" (campus martius), כשבראש האספה יושב הקונסול, או בהרשאתו. במקרים של אספה לצורך שיפוט או בחירת מגיסטרטים מדרג נמוך לרוב ישב בראש האספה מחליף כמו דיקטטור, מלך זמני, פראיטור או המגיסטר אקוויטום.
לפני כינוס האספה, היה הקונסול נועץ באוגור (augur), כוהן מעונן שברר האם היום מתאים לאספה. אם נמצא שיום האספה מתאים, הוצאה הזמנה כללית לאספה והושמעה תקיעת חצוצרה. כאשר החלו האנשים להיאסף, הושמעה קריאה שנייה, קריאת התכנסות, והקהל נפרד לקבוצות בהתאם למעמד ולגיל.
את התפלגות העם לקנטוריות הנחה הקונסול, שהופיע בשלב זה. ההתפלגות נחשבה סוג של תרגולת צבאית, וחיילים חמושים ליוו את הנאספים ושמרו עליהם מפני סכנת התקפת פתע. מנהג זה נמשך גם בימים שלרומא לא הייתה כל סיבה לחשוש משבטים שכנים.
האספה עצמה החלה בהעלאת קרבן שאחריה הציג נשיא האספה את הנושא שעומד על סדר היום להחלטה. כאשר עמדה בחירת מגיסטראט על הפרק, קרא המגיסטראט המכהן את שמות המועמדים והיה עשוי לנצל את השפעתו ולהמליץ על אחד מהם לתפקיד. הוא לא היה חייב להכריז על שמות כל המועמדים אם מועמד כלשהו לא היה כשיר מבחינת גילו או מסלול המשרות שעבר, או בגלל כל מכשול חוקי אחר. במקרה של הצעת חוק, היה הנשיא קורא אותה וממליץ על החלטה. בשלב זה היו יכולים אחרים, ראשית אזרחים ואחריהם מגיסטראטים, לדבר בעדה או נגדה. במקרה של דיון בפשע, היה הנשיא מכריז על הפשע, מציע את העונש שיוטל על העבריין ומאפשר לאחרים לדבר בעדו או נגדו.
אחרי שהנושא נדון דיו הוא הועמד להצבעה, שנערכה לפי חישוב הצבעת כל קנטוריה ובשלב מאוחר יותר (החל משנת 139 לפנה"ס) באמצעות סימון נקודה ליד שמו של המועמד, הנאשם או הצעת חוק. לכל אדם באספה ניתן לוח, שעליו היה יכול לסמן את דעתו בנוגע במקרי משפט או חוק, או לרשום את שמו של המועמד המועדף במינוי מגיסטראטים. לוחות ההצבעה הונחו אחרי ההצבעה בתוך תיבה, נמנו ואחר־כך נספרו פעם נוספת ובסיום השלבים התוצאה הוכרזה, גם כאן פעמיים.
האספות > אספת השבטים

אספת השבטים הוקמה אף היא בעקבות הרפורמות של סרוויוס טוליוס, שכוננה חלוקה של העיר גאוגרפית לשלושים שבטים (אחר–כך 35 לפני שנת 241 לפנה"ס). במקור כללה אספת השבטים ככל הנראה רק את הפלבאים כשהפטריקים מצטרפים למניין רק אחרי רפורמת הדקמוירי. היעדים המרכזיים של אספת השבטים היו בתחילה איסוף המיסים המגיעים מכל אדם על־פי שבטו ודיון בעניינים הנוגעים לכל שבט (כמו תחזוקת דרכים, בארות, חומות, וכדומה. בהדרגה, הפכה האספה בזכות גודל האוכלוסייה שהייתה שותפה בה, בהשוואה לאספת הקנטוריות, לבעלת חשיבות הולכת וגדלה. אספת השבטים הכריעה במספר נושאים:
בחירת מגיסטראטים זוטרים: על־פי לקס פובליליוס משנת 471 הייתה לאספת השבטים הזכות לבחור את הטריבונים העממיים, את האידילים הקורוליים, הקוואיסטורים והטריבון הצבאי, את הפרוקונסולים שנשלחו לפרובינקיות וכן הארכת האימפריום לפרומגיסטראטים מכהנים, את חברי הקולגיום הוויגינטיסקסוירי, טריבון האירארי, הפונטיפקס מקסימוס, והחל משנת 104 לפנה"ס גם את חברי קולגיום הכהנים.
חקיקה: אף על פי שסמכות החקיקה של אספת השבטים הייתה בתחילה צנועה ביותר, בהדרגה היא החלה צוברת כוח. משנת 449 לפנה"ס הוכרה זכותה ליזום חקיקה שהייתה יכולה להפוך לחוק (lex) אם תזכה באישור אספת הקנטוריות והסנאט. לקס פובליליוס משנת 339 לפנה"ס ייתר את הצורך באישור אספה אחרת ובשנת 287 לפנה"ס הועבר לקס הורטנסיה שהסיר גם את הצורך באישורו של הסנט.
סמכות שיפוטית: סמכותה השיפוטית של אספת השבטים הייתה מוגבלת, גם בחומרת המקרים שהועלו בפניה וגם בחומרת העונשים (קנס בלבד) אותם הייתה יכולה להטיל. מאוחר יותר, קיבלה האספה גם את הזכות להפוך גלות מרצון של אנשים לגלות מאונס.
אספת השבטים התכנסה תחת ראשותו של אחד הטריבונים, כאשר עם הזמן, כאשר האספה הפכה יותר ויותר לאספה כללית של אזרחי רומא, החלו גם אחרים כמו הקונסולים או הפראיטורים לכהן בראשה. אספת השבטים התכנסה בדרך כלל ב"שדה מארס", אף כי היו כינוסים גם במקומות אחרים, ונוהל הזימון לאספה וכן הליכי הדיון וההצבעה היו פשוטים והרבה פחות פורמליים וטקסיים מבאספת הקנטוריות.
אחרי הדיון בהצעה שהועלתה להצבעה, היו המתכנסים מתפצלים לשבטים ומצביעים בתוך השבט עצמו, ומוסרים הכרעה מקובצת עבור השבט כולו. סדר ההצבעה נקבע על פי גורל, ואת הכרעת ההצבעה היה מוסר אחד ממכובדי השבט, ששמו גם הועלה בהצעת החוק, הפלביסקיטום.
מיזוג האספות

עם חלוף הזמן והתחזקות השפעתם של הפלבאים במערכת הפוליטית ברומא עלה הצורך למזג את האספות, כדי לצמצם את השפעתם היתרה של הפטריקים ומעמד הפרשים. המיזוג בין שתי האספות אירע לכל המוקדם בשנת 304 לפנה"ס ולכל המאוחר בשנת 241 לפנה"ס.
האיחוד בוצע באמצעות הוספת אספת השבטים כ־157 קנטוריות נוספות לקנטוריות של אספת הקנטוריות, ויצירת גוף שבו 350 קנטוריות. אלו, עם זאת, חולקו מחדש ל־35 השבטים, כשבתוך כל שבט ישנה חלוקה לפי קנטוריות לפי מעמדות, שתי קנטוריות של מבוגרים וצעירים לכל מעמד. בהצבעה, הצביעו הקנטוריות של המעמד הראשון בשבט שנבחר להצביע ראשון תחילה, אחריהן החליטו שאר הקנטוריות של המעמדות האחרים אם להסכים או להתנגד להצבעת הקנטוריות הראשונות, וכן הלאה.
מועצת הפלבס

אספה שבטית נוספת הייתה מועצת הפלבס, ה־concilium plebis. ההשתתפות בה הייתה אסורה על הפטריקים והיא נוהלה על ידי טריבוני הפלבס (tribuni plebis). האספה נפגשה בדרך כלל מחוץ לחומות הקומיטיה. האספה בחרה את האידילים הפלבאים, את טריבוני הפלבס, חוקקה חוקים שנחשבו כמחייבים את המדינה וניהלה משפטים. בתחום השיפוטי היא שפטה פקידי מדינה לשעבר במקרים שהעונש היה קנס.
הרפורמות של סולה

בתקופת הקונסולט שלו בשנת 88 לפנה"ס העביר סולה שלושה חוקים שמנעו העלאת חוקים עצמאית על־ידי אספת השבטים ומועצת העם וקבעו כי ניתן יהיה להעלות באספות רק הצעות בהמלצת הסנט (senatus consultum), כשמצורפת להמלצות המלצה נוספת להעבירן. החוק הרביעי של סולה קבע שהמעמד הראשון באספת הקנטוריות, שכלל את הסנטורים ואת הפרשים, יחזיק בכמעט מחצית מכלל כוח ההצבעה. החוק החמישי שלו הסיר כל אפשרות לחקיקה באספת השבטים ומועצת העם, והותיר את כל סמכויות החקיקה בידי אספת הקנטוריות המחודשת. גם זכותן של אספת השבטים ומועצת העם לדון במשפטים הוגבלה למקרים שבהם הסנט המליץ.
רפורמות אלו של סולה, שכוונו בעליל לסרס את כוחם של ה"פופולרים" (ה־populares) ולהשיב את רומא לשלטון ברור יותר של המעמדות העליונים, בוטלו על ידי הפופולרים בהנהגת מריוס וקינה, אך סולה שב וכונן אותן בתקופת הדיקטטורה שלו, ואלו בוטלו שוב רק אחרי מותו.
אספות העם בימיה האחרונים של הרפובליקה ובתקופת הקיסרות

במהלך מלחמות האזרחים הרומיות הלכו וקטנו השפעות אספות העם כאשר הכוח האמיתי היה נתון בידיהם של תקיפים כגון יוליוס קיסר, גנאיוס פומפיוס מגנוס ומרקוס אנטוניוס. אלה מינו אנשים למשרות והעבירו חוקים לפי רצונם ללא התחשבות באספות העם. מצבן של האספות, כמו כל שאר מוסדות הרפובליקה בתקופה זו של אי יציבות, היה לוט בערפל. עם התייצבות השלטון והשתלטותו של אוגוסטוס על המדינה הרומית החלו חוזרות האספות לפעול במתכונתן הרגילה, אם כי רק למראית עין.
לאחר ההסדר הראשון של אוגוסטוס בשנת 27 לפנה"ס חזרו האספות לבחור מגיסטראטים באופן סדיר. אבל ההליך היה מרוקן מתוכן כיוון שהכוח המדיני לא היה יותר בידיהם של המגיסטרים כי אם בידיו של אוגוסטוס. יתרה מכך, כאשר רצה אוגוסטוס שאדם מסוים ייבחר למשרה מסוימת, יוקרתו בלבד הספיקה לכך שאספות העם יבחרו בו ולא במועמד אחר.
האספות עדיין אישרו באופן רשמי הצעות חוק וצווים מסוימים, אולם כל סמכויות החקיקה והשיפוט הקודמים שלהן נעלמו. לתוך ריק שלטוני זה נכנס הסנאט הרומי, שתחת פיקוחו של אוגוסטוס החל לבצע את פעולות החקיקה והשיפוט שהיו בעבר נחלתן של האספות.
עם כניסתו של טיבריוס לתפקיד הקיסר החדש, אחד מצעדיו המדיניים הראשונים היה להעביר את סמכות בחירת המגיסטרים מאספות העם לסנאט. האספות הפכו לגוף חסר תוכן, טקסי וחסר משמעות לחלוטין במדינה הרומית. מימיו של הקיסר קלאודיוס והלאה נראה שלא היו קיימות יותר אספות עם, גם במובנן המצומצם ביותר. דבר זה יצר סיבוכים מסוימים במשפט ובמינהל הרומי, כיוון שלפי החוק היו עדיין תקנות וחוקים מסוימים שדרשו את אישורן של אספות העם. השלטונות הרומיים השתמשו במספר דרכים כדי לעקוף את בעיה זו, בעיקר הקמת אספות עם מדומות אד הוק, מקבוצות חיילים, או המון מזדמן. לפעמים אישר הסנאט את צווים אלו תוך כדי שהוא מכריז על עצמו כאספת עם בתור בא כוחו של העם הרומי.
לקריאה נוספת

משה עמית, תולדות הקיסרות הרומית, הוצאת מאגנס.
הערות שוליים

↑  לפי הגדרתו של מסאלה, כפי שהיא מופיעה אצל אאולוס גליוסהיי בnoctes aeticae, 8, סימן 15. החריג לכלל הוא הקומיטיה קלטה, שבה לא הועמדו נושאים להצבעה אלא רק הושמעו החלטות בפני הנאספים
1 2  מעין מזור, מבוא קצר לתולדות רומא: מייסודה ועד סוף תקופת הרפובליקה, כרמל, 2021, עמ' 50.
| מוסדות פוליטיים ובעלי תפקידים (מגיסטראטים) ברפובליקה הרומית ובאימפריה הרומית |
| --- | --- | --- |
| תפקידים רגילים | קנסור • קונסול • פראיטור • קוואיסטור • איידיל • טריבון • טריבון הפלבאים • פרומגיסטראט • פרפקט • ליקטור |  |
| בעלי תפקידים מיוחדים | דיקטטור • מפקד הפרשים • טריומווירי • ועדת העשרה |  |
| משרות נוספות | פונטיפקס מקסימוס • פרינקפס סנאטוס • ויגינטיסקסווירי |  |
| תארים קיסריים | פרינקפס • אוגוסטוס • קיסר • טטררך • אימפרטור • פטריקיוס |  |
| מוסדות | הסנאט הרומי • המשפט הרומי • אספת העם • מסלול המשרות • אימפריום • קנסוס • קולגיום |  |
האריס דיקינסון

| --- | --- |

 לידה:  24 ביוני 1996 (בן 28) לייטונסטון, הממלכה המאוחדת 
 שם לידה:  Harris John Dickinson 
 מדינה:  הממלכה המאוחדת הממלכה המאוחדת
 תקופת הפעילות:  מ-2013 
 פרסים והוקרה:  London Critics’ Circle Film Awards (2018) 
 פרופיל ב-IMDb
 
האריס דיקינסון (באנגלית: Harris Dickinson; נולד ב-24 ביוני 1996) הוא שחקן, תסריטאי ובמאי אנגלי. הוא ידוע בשל גילום דמותו של פרנקי בסרט "חולדות חוף" משנת 2017, עבורו היה מועמד לפרס אינדפנדנט ספיריט‏‏ עוד השתתף בסרטים "מוחות אפלים" (2018) ו"מליפיסנט: אדונית הרשע" (2019).
ביוגרפיה

דיקינסון נולד וגדל בלייטונטון, שבמזרח לונדון. בגיל 17 הוא נשר מבית הספר, שם ניסה ללמוד קולנוע ותיאטרון. דיקינסון כמעט העדיף קריירה צבאית במרינס, לפני ששכנע אותו המאמן שלו ב-RAW Academy בלונדון לחזור אל התיאטרון. לדברי דיקינסון, אנשים רבים בוחרים שלא ללכת בעקבות התשוקות שלהם "כי הם מפחדים, או שאין להם רשת תמיכה".
קריירה

בשנת 2016, דיקינסון לוהק לתפקיד הראשי של פרנקי בסרטה של אלייזה היטמן (אנ') "חולדות חוף" (Beach Rats), על גבר צעיר הנאבק עם הזהות המינית על רקע הטיילת של קוני איילנד. על הופעתו, דיקינסון היה מועמד לפרס אינדפנדנט ספיריט, ל-London Film Critics Circle Awards ול-Gotham Independent Film Awards.‏
בשנת 2018 כיכב בסדרת הדרמה של FX "נאמנות" בדמותו של טייקון הנפט ז'אן פול גטי השלישי (אנ') ונכדו של התעשיין ז'אן פול גטי. הסדרה זכתה לביקורות חיוביות לרוב מהמבקרים, ששיבחו את הופעתו של דיקינסון בין היתר; אך זו בוטלה לאחר עונה אחת.
בשנת 2021 גילם את קונרד בסרט הריגול "קינגס מן: ההתחלה" המהווה פריקוול והפרק השלישי בסדרת סרטי קינגסמן. באותה שנה ביים את הסרט הקצר "2003" שזהו סרטו הרביעי שהוא מביים; סרט זה מספר על חייל צעיר (פטריק גיבסון) ואביו (אנדרו טיירנן* המתמודדים עם המציאות הכואבת לאחר אובדן.
בשנת 2022 דיקינסון כיכב בסרט הדרמה "שירת סרטני הנהר" המבוסס על הרומן רב-המכר באותו שם מאת דליה אוונס משנת 2018, ובאותה שנה שיחק בסרט הקומדיה והמסיתורין "תראו אותם רצים" בו גילם את הקולנוען והיזם ריצ'רד אטנבורו; הסרט יצא לאקרנים בבתי הקולנוע באנגליה -9 בספטמבר 2022. באותה שנה היה דיקינסון מועמד לפרס באפט"א לכוכב העולה.
בפברואר 2025 פורסם כי הסרט "Urchin", סרט הביכורים של דיקינסון, נמצא בשלבי פוסט-פרודקשן. עלילת הסרט עוסקת בדמות בשם מייק, אדם חסר בית בלונדון הנאבק להשתחרר ממעגל הרס עצמי. פרנק דיליין מגלם את הדמות הראשית, לצד השחקנים מייגן נורת'ם, עמר וקד, קרינה חימצ'וק ושונאג מארי.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2013 | Who Cares |  | במאי, תסריטאי, עורך  סרט קצר |
| 2014 | Surface |  | במאי, תסריטאי  סרט קצר |
| 2015 | Drop |  | במאי, תסריטאי  סרט קצר |
| 2017 | עכברי החוף | פרנקי | מועמד פרס אינדפנדנט ספיריט לשחקן הטוב ביותר (אנ') (2017) |
| 2018 | גלויות מלונדון | ג'ים |  |
| 2018 | מוחות אפלים | ליאם סטיוארט |  |
| 2019 | County Lines | סימון | מועמד פרס הקולנוע הבריטי העצמאי לשחקן המשנה הטוב ביותר (אנ') (2020) |
| 2019 | מתיאס ומקסים | מק'קפי |  |
| 2019 | מליפיסנט: אדונית הרשע | הנסיך פיליפ |  |
| 2021 | קינגסמן: המשחק הגדול | קונרד |  |
| 2021 | המזכרת 2 (אנ') | פיט |  |
| 2021 | 2003 | — | במאי, תסריטאי  סרט קצר |
| 2022 | שירת סרטני הנהר | צ'ייס אנדרוז |  |
| 2022 | תראו אותם רצים | ריצ'רד אטנבורו |  |
| 2022 | משולש העצבות | קארל |  |
| 2022 | Don't Look at the Demon | בן |  |
| 2023 | המתאבקים | דייוויד פון אריק (אנ') |  |
| 2023 | הכול בסדר עם ג'ורג'י | ג'ייסון | מועמד פרס הקולנוע הבריטי העצמאי להופעה הראשית המשותפת הטובה ביותר (אנ') (2023) לצד לולה קמפבל (אנ') |
| 2024 | בליץ | ג'ק |  |
| 2024 | בייביגירל | סמואל |  |
| יפורסם בהמשך | Urchin | — | במאי ותסריטאי |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2014 | Some Girls | טונקה | 2 פרקים |
| 2017 | עדות אילמת | ארון לוגן | 2 פרקים |
| 2017 | קליקה (אנ') | סם | 4 פרקים |
| 2018 | נאמנות | ז'אן פול גטי השלישי (אנ') | תפקיד ראשי; 10 פרקים |
| 2019 | הקריסטל האפל: עידן המרד | גארג'ין | דיבוב; 8 פרקים |
| 2023 | רצח בקצה העולם | ביל פארה | תפקיד ראשי; 7 פרקים |
פרסים ומועמדויות

| שנה | פרס | קטגוריה | יצירה | תוצאה | הערות |
| --- | --- | --- | --- | --- | --- |
| 2017 | Gotham Independent Film Awards | Breakthrough Actor | עכברי החוף | מועמדות |  |
| 2017 | 33rd Independent Spirit Awards | Best Male Lead | עכברי החוף | מועמדות |  |
| 2018 | London Film Critics Circle Awards | Young British/Irish Performer | עכברי החוף | זכייה |  |
| 2024 | פרס באפט"א לטלוויזיה | שחקן המשנה הטוב ביותר | רצח בקצה העולם | מועמדות |  |
הערות שוליים

1 2  "2018 Independent Spirit Award Nominations: 'Get Out' and 'Call Me by Your Name' Dominate". Indiewire. 10 באוקטובר 2017. נבדק ב-14 בנובמבר 2017. {{cite web}}:  (עזרה)
1 2  Gettell, Oliver (27 בנובמבר 2017). "Call Me By Your Name takes top prize at 2017 Gotham Awards". Entertainment Weekly. נבדק ב-27 בנובמבר 2017. {{cite news}}:  (עזרה)
↑  Herman, James Patrick. "Verge List: Sundance 2017 – Harris Dickinson". Verge. אורכב מ-המקור ב-2017-09-19. נבדק ב-2 בדצמבר 2017. {{cite web}}:  (עזרה)
1 2  Heller, Nathan (23 באוגוסט 2017). "Harris Dickinson, Star of Beach Rats, Eases Into the Spotlight". Vogue. נבדק ב-23 באוגוסט 2017. {{cite web}}:  (עזרה)
↑  Mills, Jack. "Dazed 100: Harris Dickinson". Dazed. נבדק ב-24 באוגוסט 2017. {{cite web}}:  (עזרה)
1 2  Alex Ritman,Elsa Keslassy, Harris Dickinson’s Directorial Debut ‘Urchin’ Starring Frank Dillane Heads to EFM With Charades (EXCLUSIVE), Variety, ‏2025-02-13 (באנגלית אמריקאית)
↑  ארז דבורה, בין הרס לתקווה: "בליץ" מציע מבט ייחודי על האנושות בזמנים אפלים, באתר ynet, 27 בנובמבר 2024
↑  Luers, Erik (27 בנובמבר 2017). "Nominations Announced for 27th Annual IFP Gotham Awards" (Press release). Independent Filmmaker Project (פורסם ב-28 בנובמבר 2017). ארכיון מ-1 בדצמבר 2017. נבדק ב-28 בנובמבר 2017. {{cite news}}:  (עזרה)
↑  "2018 Independent Spirit Award Nominations: 'Get Out' and 'Call Me by Your Name' Dominate". Indiewire. 10 באוקטובר 2017. נבדק ב-14 בנובמבר 2017. {{cite web}}:  (עזרה)
↑  Guy Lodge, ‘Three Billboards’ Leads London Critics’ Awards, Variety, ‏2018-01-28 (באנגלית אמריקאית)
↑  BAFTA Television 2024: The Winners and Nominations, www.bafta.org, ‏2024-03-15 (באנגלית)
| --- | --- |
בקרת זהויות :  PLWABN: 9811500543905606  BIBSYS: 1533887361142  BnF: cb178976194 (data)  GND: 1182327974  ISNI: 0000 0004 9329 094X  LCCN: no2017154556  NLK: KAC2020P0113  NTA: 420824618  SUDOC: 230428428  VIAF: 483151246570944131796   WorldCat (עם VIAF): 483151246570944131796
המוסד (טלנובלה)

| --- | --- |

 סוגה:  טלנובלה
 יוצרים:  שי כנות
 כותבים:  שי כנות, שרי שיין, אסטבן גוטפריד
 בימוי:  דודי מור
 שחקנים:  גיל פרנק  אביגיל אריאלי  זאב שמשוני  עזרא כפרי  מיכל זוארץ  נטע מורן 
 ארץ מקור:  ישראל
 שפות:  עברית, ספרדית
 מספר עונות:  1
 מספר פרקים:  39
 תוכנית המשך:  תיק דנבר
 הפקה
 מפיק:  יאיר דורי
 צלמים:  רמי אגמי
 אורך פרק:  45 דקות
 שידור
 רשת שידור:  ערוץ 2 
 תקופת שידור מקורית:  1996–1997
 קישורים חיצוניים
 דף התוכנית ב-IMDb
 
המוסד היא טלנובלה ישראלית ששודרה ברשת (ערוץ 2). התוכנית הייתה קופרודוקציה ישראלית - ארגנטינאית וצולמה באולפני סונוטקס בארגנטינה ואולפני ג.ג. ישראל בנווה אילן.
שיר הפתיחה של הסדרה, "מחפש בתוך עינייך", נכתב על ידי חמוטל בן זאב ללחן של מאוריסיו גיראו ובוצע על ידי אורנה ומשה דץ.
שיר הסיום של הסדרה, "Busca En Mi Mirada", נכתב על ידי גאיטה אראגונה והולחן ובוצע על ידי מאוריסיו גיראו.
שחקנים ודמויות

מתי רוזן (גיל פרנק)
גבריאל סמודיו (גוסטבו גיז'ן)
שרון שפירו (מיכל זוארץ)
דניאלה פונסה דה לאון (אנדריאה ברביירי)
יואב (עזרא כפרי) ראש המוסד
לואיסה ביילין (ססיליה מרסקה)
מאיה (אביגיל אריאלי) בתו של יואב
מנחם (זאב שמשוני)
חורחה (אוסבלדו טסר)
מוסא (אדוארד נוטקביץ')
כריסטינה (מארה לינארס)
שי שפירו (רוברטו קאופמן)
שרית (נטע מורן)
9 (אלבום)

9 הוא אלבום האולפן החמישי של הראפרית האמריקאית ליל קים. האלבום יצא לאור ב-11 באוקטובר 2019, על ידי חברות התקליטים קווין בי ו-eOne. ב-15 בפברואר 2019, יצא הסינגל הראשון "Go Awff", וב-27 בספטמבר באותה השנה, יצא הסינגל השני, "Found You".
עם יציאתו נכנס האלבום אל המקום ה-22 במצעד אלבומי ה-R&B של חברת המצעדים הרשמית.
רקע, הפקה והוצאה

את האלבום הקליטה ליל קים בין שנת 2017 לשנת 2019. האלבום מכיל בתוכו שירים בסגנון ההיפ-הופ. למרות שמו, האלבום הוא לא האלבום התשיעי של קים, אלא אלבומה החמישי בסך הכל, והוא יוצא ארבע עשרה שנה לאחר צאת אלבומה הקודם, The Naked Truth.
רשימת רצועות

| 9> מס' | 9> שם | 9> משך | 9>  | 9>  | 9>  | 9>  | 9>  | 9>  | 9>  |
| --- | --- | --- | --- | --- | --- | --- | --- | --- | --- |
| 1. | Pray for Me (בשיתוף ריק רוס ומוזיק סולצ'ילד)   | 4:51 |  |  |  |  |  |  |  |
| 2. | Bag  | 3:47 |  |  |  |  |  |  |  |
| 3. | Catch My Wave (בשיתוף ריץ' דה קיד)   | 3:49 |  |  |  |  |  |  |  |
| 4. | Go Awff  | 3:12 |  |  |  |  |  |  |  |
| 5. | Too Bad  | 3:39 |  |  |  |  |  |  |  |
| 6. | You Are Not Alone  | 2:45 |  |  |  |  |  |  |  |
| 7. | Found You (בשיתוף או.טי. ג'נסיס וסיטי גירלז)   | 3:32 |  |  |  |  |  |  |  |
| 8. | Auto Blanco  | 2:10 |  |  |  |  |  |  |  |
| 9. | Jet Fuel  | 3:14 |  |  |  |  |  |  |  |
| משך כולל: | משך כולל: | 30:59 |  |  |  |  |  |  |  |
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |
| --- | --- | --- |
|  ארצות הברית | בילבורד 200 | - |
|  ארצות הברית | מצעד אלבומי הראפ המסחריים | 5 |
|  ארצות הברית | מצעד האלבומים העצמאיים | 16 |
|  ארצות הברית | מצעד האלבומים הדיגיטליים | 13 |
|  הממלכה המאוחדת | מצעד האלבומים הבריטי | - |
|  הממלכה המאוחדת | מצעד האלבומים הדיגיטליים | 70 |
|  הממלכה המאוחדת | מצעד אלבומי ה-R&B | 22 |
הערות שוליים

1 2 3  Lil’ Kim announces new album 9 out in May, The FADER (באנגלית)
1 2 3  Lil Kim's "9" Is a Two-Part Album That Will Be Released "Really Soon", HotNewHipHop
↑  Official R&B Albums Chart Top 40 | Official Charts Company, www.officialcharts.com (באנגלית)
↑  Kiah Fields, Honoring Lil Kim On Her Birthday, The Source, ‏2016-07-11 (באנגלית)
↑  Baller Alert’s Today in Hip-Hop: Lil’ Kim Released ‘The Naked Truth’, Baller Alert, ‏2017-09-28 (באנגלית)
↑  Lil' Kim Revealing 'Naked Truth' Pre-Prison, Billboard
| --- | --- |
בקרת זהויות :  MusicBrainz release group: a4b48d8b-b263-4498-aa6b-a991721b4f7c
הסרטן הפריך

| --- | --- |

 נתונים כלליים
 סוג:  מסעדת מזון מהיר
 מוטו:  "בוא ובזבז את כספך כאן" "ביתה של קציצת הסרטן" "כשאתה תהיה בשירותים אנחנו נספור את הכסף"
 מייסדים:  יוג'ין קראב
 תקופת הפעילות:  1 במאי 1999 – הווה (25 שנים) 
 חברות בנות:  באבלס קראב
 מיקום המטה:  ביקני בוטום 
 משרד ראשי:  ביקיני בוטום
 בעלות:  יוג'ין קראב בובספוג (לשעבר) סקווידוויד טנטקלס (לשעבר)
 מוצרים עיקריים:  קציצות סרטן
 עובדים:  מר קראב (לשעבר) ג'ים (לשעבר) לא בובספוג (לשעבר) קופאית (לשעבר) סנדי צ'יקס (לשעבר) פטריק סטאר (לשעבר) גארי החילזון (לשעבר) שלושה בני נוער (לשעבר) המלך נפטון (לשעבר) פרל (לשעבר) בובספוג סקווידוויד טנטקלס
 
הסרטן הפריך (באנגלית: The Krusty Krab) היא מסעדת מזון מהיר מסדרת ההנפשה האמריקאית "בובספוג מכנסמרובע". המסעדה נוסדה על ידי יוג'ין קראב, שהוא גם הבעלים. מלבד קראב, במסעדה שני עובדים, סקווידוויד טנטקלס כקופאי, ובובספוג מכנסמרובע כטבח. קציצות הסרטן המפורסמות שמוגשות במסעדה הופכות אותה לאחת ממסעדות המזון המהיר הפופולריות ביותר בביקיני בוטום. את הנוסחה הסודית לקציצת הסרטן, בין היתר, מנסה לגנוב שלדון פלנקטון, האנטגוניסט הראשי בסדרה ואויבו של יוג׳ין קראב, על מנת לגרום למסעדת הדלי (באנגלית: Chum Bucket) שבבעלותו להתפרסם ולשגשג, לשם כך הוא נוהג לתכנן מזימות מרושעות אשר תמיד נכשלות. הופעתה הראשונה של המסעדה היא בפרק הבכורה של הסדרה, "דרוש עובד", ומשם הפכה למקום העיקרי סביבו מרוכזת העלילה.
מלבד סדרת ההנפשה, מסעדת הסרטן הפריך מופיעה אף בשלושת הסרטים אשר בוססו על הסדרה, "בובספוג: הסרט" (2004), "בובספוג מכנס מרובע - הסרט" (2015) ו"בובספוג הסרט: מבצע הצלה" (2020), וכן במקומות אחרים בתקשורת הקשורים לנושא.
פיתוח

המבנה של המסעדה מבוסס על מלכודת הלובסטרים של ניו אינגלנד.
מפיק הסדרה סטיבן הילנבורג יצר את הסרטן הפריך כמקום בו בובספוג עובד, וכמקום העיקרי בסדרה. מספר פרקים של בובספוג מתמקדים באופן ספציפי על הסרטן הפריך ומתרחשים אך ורק במסעדה. הילנבורג חשף כי הסרטן הפריך, והבעלים שלה, מר קראב מבוססים עליו במקצת, בתקופה בה עבד כטבח בישול טרם הקריירה שלו בטלוויזיה.
תפקיד בסדרת ההנפשה

מסעדת הסרטן הפריך היא מסעדה המוכרת מוצרי מזון מהיר שונים עבור מחירים גבוהים בצורה יוצאת דופן, כולל קציצות הסרטן הפופולריות. בצורה האופיינית לסדרה, ישנו חוסר עקביות אודות מקור שמה של המסעדה. באחד הפרקים מצוין כי שם הסדרה נלקח מ-"Rusty Krab", בית אבות מיושן, אותו רכש קראב והסב למסעדה, אלא שבפרק אחר נאמר כי מקור שמה של המסעדה בא מספינת פיראטים שנקראה באותו השם, אשר הייתה בבעלות מר קראב. הסרטן הפריך היא אחת מן המסעדות המוצלחות בביקיני בוטום, על אף שנרמז רבות במהלך הסדרה כי מדובר במסעדת מזון מהיר פשוטה, שאיננה מתאימה תמיד לתושבים מן המעמד הגבוה. נוסחת קציצת הסרטן היא סוד מסחרי כמוס, ויריבו של קראב, שלדון פלנקטון, אשר עובד כבעל מסעדת הדלי השוממת מנסה ונכשל להשיג את הנוסחה הסודית. דבר זה בא לידי ביטוי כמוטיב חוזר המתרחש לאורך כל הסדרה. מסעדת הסרטן הפריך בדרך כלל מושכת אליה לקוחות מכל ביקיני בוטום בעקבות קציצת הסרטן הידועה של בובספוג. כמו כן, הוזכר מספר פעמים בסדרה כי הסרטן הפריך היא מסעדה נקיה ונטולת מחלות.
מלבד קראב (אשר מבלה את רוב הזמן שלו במסעדה לספור את הכסף במשרד שלו), הסרטן הפריך כוללת בה שני עובדים במשרה מלאה: בובספוג מכנסמרובע, שעובד כטבח המסעדה, והקופאי, סקווידוויד טנטקלס. לעיתים נדירות שוכר קראב את פטריק סטאר לעבודה במסעדה בסיטואציות שונות, למשל, כתחליף לבובספוג, כבדרן, או כאשר הוא חייב לו כסף.
מוטיב חוזר בסדרה הוא הרס המסעדה לאחר כל אירוע הרס בביקיני בוטום. המסעדה נבנית מחדש באופן מיידי. חלק ב' בפרק 12 בעונה 9, "מורה ברוטב סרטנים" (Tutor Sauce), הוא דוגמה בולטת למוטיב זה.